III.Szabályozza a halálbüntetés céljára felhasználható áruk – vegyi vagy gyógyszerészeti anyagok (IV. melléklet) – kereskedelmét (például olyan készítmények tartoznak ide, amelyeket fecskendő segítségével halálos adagot beadva emberek kivégzésére használhatnak fel). Különleges engedélyt („uniós általános exportengedély”) vezettek be az említett anesztetikumok kivitelének ellenőrzésére, valamint annak megakadályozása céljából, hogy azokat halálos injekció általi kivégzések során történő felhasználásra adják át, azonban ez nem korlátozza azok orvosi, állatgyógyászati vagy más jogszerű célból történő kereskedelmét.

II.A III. mellékletben felsorolt azon áruk esetében, amelyek halálbüntetés vagy kínzás céljára, illetve egyéb jogszerű (bűnüldözési) célokra is felhasználhatók, eseti alapon kiadandó előzetes kiviteli engedély szükséges. Az áruk e kategóriájához kapcsolódó technikai segítségnyújtás és brókertevékenység szintén előzetes engedélyhez kötött. A III. melléklet nem terjed ki a következőkre: a) a 258/2012/EU rendelet hatálya alá tartozó tűzfegyverek; b) a 428/2009/EK rendelet hatálya alá tartozó kettős felhasználású termékek; c) a 2008/944/KKBP közös álláspont feltételeinek hatálya alá tartozó áruk.

I.Tiltja azoknak a II. mellékletben felsorolt áruknak az EU-ba történő behozatalát, onnan történő kivitelét, valamint az EU-n keresztül történő továbbítását, amelyek a halálbüntetéstől vagy a kínzástól eltérő egyéb gyakorlati felhasználásra nem alkalmasak. Szintén tilos az ilyen árukhoz kapcsolódó technikai segítségnyújtás, ideértve különösen a felhasználásuk módjával kapcsolatban nyújtott képzéseket is. Tilos továbbá az ilyen áruk nyomtatott sajtóban vagy az interneten történő reklámozása, reklámidő biztosítása a televízióban vagy rádióban, illetve eladásra történő bemutatás vagy felkínálás kiállításon vagy vásáron.

Ezért a rendelet korlátozza a nem uniós országokkal folytatott kereskedelmet. Különösen a következő korlátozásokat vezeti be:

-jogszerű módon is felhasználhatók – ilyenek például a bűnüldözési eszközök (III. melléklet), illetve a gyógyászati felhasználású áruk (IV. melléklet).

Ez a jelentés a kínzás elleni koordinációs csoport 2019-es tevékenységéről számol be.

Az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló, 2019. január 16-i (EU) 2019/125 rendelet ( ) (a továbbiakban: rendelet) 31. cikkének (4) bekezdése szerint a Bizottság éves jelentést nyújt be az Európai Parlamentnek a kínzás elleni koordinációs csoport tevékenységéről, vizsgálatairól és az általa folytatott konzultációkról. A jelentés nem sértheti természetes vagy jogi személyek üzleti érdekeit.

A Bizottság emellett tájékoztatta a Csoportot az alábbiak módosításáról szóló, felhatalmazáson alapuló jogi aktus tervezetéről, majd egyeztetett vele arról: i. az illetékes hatóságok (I. mellékletben felsorolt) jegyzéke, valamint ii. azon rendeltetési országok jegyzéke (V. melléklet), amelyek az uniós általános exportengedély alkalmazási körébe tartoznak (felvéve Gambiát és Madagaszkárt). Mostanáig az a megközelítés érvényesült, hogy nem uniós országokat akkor vesznek fel az V. mellékletbe, ha azok megerősítették a vonatkozó nemzetközi megállapodást, és kötelezettséget vállaltak arra, hogy valamennyi bűncselekmény esetében eltörlik a halálbüntetést. Az Európa Tanácsban tagsággal nem rendelkező, országok esetében ez az jelenti, hogy az érintett országoknak fenntartás nélkül meg kellett erősíteniük a Polgári és Politikai Jogok Nemzetközi Egyezségokmányának a halálbüntetés eltörlésére irányuló Második Fakultatív Jegyzőkönyvét ( ). Gambia fenntartás nélkül megerősítette a Polgári és Politikai Jogok Nemzetközi Egyezségokmányának Második Fakultatív Jegyzőkönyvét. Ugyanez vonatkozik Madagaszkárra és a korábban 2017-ben a jegyzékbe felvett országokra is.

3.2.Kereskedelmi információk: adatszolgáltatás

A Bizottság a Csoport tagjaival együtt áttekintette az uniós tagállamoktól az előző évekre (2017 és 2018) vonatkozóan beérkezett, függőben lévő beszámolók helyzetét az (EU) 2019/125 rendelet 31. cikkének (4) bekezdése szerinti éves bizottsági jelentés elkészítése érdekében. A Bizottság hangsúlyozta, hogy valamennyi tagállamnak jelentést kell tennie, még akkor is, ha nem adott ki vagy nem tagadott meg kiviteli engedélyt.

A beszámolási folyamat tágabb összefüggései keretében a Bizottság a Csoporttal együtt megvizsgálta, hogy a beszámoló kiterjeszthető-e olyan kérdésekre is, mint i. a brókertevékenységre és a technikai segítségnyújtásra vonatkozó engedélyekkel kapcsolatos információk, valamint ii. az uniós általános exportengedély alkalmazására vonatkozó információk. A Csoport megvitatta annak lehetőségét is, hogy a végfelhasználót is feltüntessék a rendszeres beszámolókban. Az egyik illetékes nemzeti hatóság kifejtette, hogy ez az információ – a 26. cikk (2) bekezdésének megfelelően – csak kérésre bocsátható a Bizottság rendelkezésére.

A fentiek alapján a Bizottság tájékoztatta a Csoportot arról a szándékáról, hogy a 2019. évi beszámolás előkészítése keretében frissíti a beszámolásra szolgáló formanyomtatványt, hogy azon több adatot lehessen megadni.

3.3.Az (EU) 2019/125 rendelet felülvizsgálata

A Bizottság tájékoztatta a Csoportot a rendelet 32. cikk szerinti felülvizsgálatának folyamatáról. A minőségi jogalkotásra vonatkozó iránymutatásnak megfelelően a Bizottság 2019 júliusában ütemtervet tett közzé, amelyben felvázolta a felülvizsgálat hatókörét, a konzultáció módozatait és az érdekelt felek bevonását, továbbá az előzetes ütemtervet. Tájékoztatta továbbá a Csoportot, hogy a felülvizsgálat részeként (és a rendelet 32. cikkének megfelelően) a rendelet alábbi konkrét elemeiről kért tájékoztatást: a 33. cikkben említett szankciók, valamint a 10. és 14. cikkben említett kiegészítő nemzeti intézkedések.

A Bizottság felkérte a Csoportot, hogy vegyen részt a felülvizsgálati folyamatban, és juttassa el hozzá a tagállamok véleményét, észrevételeit, javaslatait és a rendelet mindennapi végrehajtása során a tagállamok által esetlegesen kialakított bevált gyakorlatokra és feltárt hiányosságra vonatkozó információkat. A tagállamok javaslatot tettek egy kockázatértékelési iránymutatás összeállítására, illetve a kivitel rendeltetési helyeire vonatkozó – megfelelő formátumban folytatandó – eszmecserére szolgáló rendszer kialakítására.

A Bizottság felkérte továbbá a Csoportot, hogy irányítsa rá a figyelmet a nyilvános konzultációkra és adott esetben a tagállamok más közigazgatási szerveitől is gyűjtsön véleményeket.

3.4.A Kínzóeszközök Kereskedelmének Beszüntetését Célzó Szövetség

A Bizottság tájékoztatást nyújtott a Kínzóeszközök Kereskedelmének Beszüntetését Célzó Szövetséggel kapcsolatos helyzetről, különösen „A kínzóeszközök kereskedelmének megszüntetése: az esetleges közös nemzetközi szabványok megvalósíthatóságának, alkalmazási körének és paramétereinek vizsgálata” című ENSZ-közgyűlési határozat 2019. június 28-i elfogadásáról. A határozat megalapozta az ENSZ e területen végzendő jövőbeli munkáját. A Bizottság annak révén is tanúbizonyságot tesz a kínzóeszközök kereskedelmének megszüntetése iránti elkötelezettségéről, hogy támogatja az ENSZ emberi jogi főbiztosának a határozat végrehajtásának nyomon követése terén végzett munkáját.